Для аматараў хадзіць пешкі — экалагічная сцежка “Язвінская дуброва” ў кіламетр даўжынёй. Са шматвяковымі дрэвамі, кожнае з якіх з’яўляецца сапраўдным помнікам прыроды. Ёсць двухдзённы пешаходны маршрут. Працягласць — 21 кіламетр. Ну і, вядома, фотасафары. Любы турыст, узброіўшыся камерай, можа правесці фотапаляванне на пушчанскіх жывёл. У распараджэнні паляўнічага з камерай восем гадзін.